# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD SA CLUJ- NAPOCA SUCURSALA DE DISTRIBUȚIE A ENERGIEI ELECTRICE ZALĂU**, cu sediul în Str. B-dul MIHAI VITEAZUL, Nr. 79, Zalău , Judetul Sălaj, ...., înregistrată la APM Salaj cu nr. 1169/27.02.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 26.03.2018, că proiectul ***MODERNIZARE LEA 0,4 KV SI BRANSAMENTE IN LOCALITATEA BOCSITA, JUDETUL SALAJ*** propus a fi amplasat în comuna Hereclean, satul Bocsita, jud. Sălaj nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. .2, pct. 13, lit. a.;

Datorită puterilor mărite vehiculate pe ieşirile de joasă tensiune, cât şi a distanţelor până la ultimii consumatori, rezultă căderi de tensiune cu valori aproape sau peste limita admisă (10%)

Localitatea Bocșița este alimentată cu energie electrică dintr-un singur post de transformare ( PTA 20/0,4 kV, nr. 6722 Bocșița ). Postul de transformare este amplasat la intrarea în localitate dinspre Dioșod, şi este echipat cu un transformator având Sn = 100 kVA. PTA Bocșița este echipat cu o cutie de distribuție tip CD1-4, din care prin intermediul a două ieșiri sunt alimentate cu energie electrică 82 branşamente monofazate şi 1 trifazat, precum şi iluminatul public din zonă.

Linia electrică aeriană de joasă tensiune ( LEA 0,4 kV ), în lungime totală de 3290 m, este construită atât pe stâlpi de beton armat precomprimat tip SE 4, SE 10 şi SE 11, cât și stâlpi de beton armat centrifugat tip SC 10001 și SC 10002. Stâlpii de susținere ( tip SE 4 și SC 10001 ) sunt realizați în fundație burată, iar stâlpii de întindere ( tip SE 10, SE 11 și SC 10002 ) sunt realizați în fundaţie turnată ). Stâlpii sunt echipaţi atât cu conductoare funie AL de 50, 35 şi 25 mm2 în sistem trifazat ( Ltotal = 690 m ), bifazat ( Ltotal = 2155 m ) şi monofazat ( Ltotal = 325 m ), cât şi cu conductoare izolate torsadate tip TYIR 50 OL–AL +3x70+16 mm2 și TYIR 50 OL–AL +3x50+16 mm2 ( Ltotal = 120 m ).

Branșamentele monofazate sunt realizate cu conductoare izolate tip AFYI 10+16 mm2, înădite la suportul de acoperiș cu conductoare de tip AFY cu secțiuni între 1,5 și 4 mm2, fără conductor de protecție. Suporții de acoperiș sunt nestandardizați și ruginiți, iar izolatorii crăpați. Majoritatea contoarelor pentru măsurarea energiei electrice sunt amplasate în interiorul locuințelor.

Astfel, în situaţia actuală, dintr-un total de 83 branşamente ( monofazate și trifazate ), 71 sunt necorespunzătoare.

Pentru remedierea tuturor deficienţelor enumerate mai sus, și asigurarea parametrilor de calitate a energiei electrice se propune realizarea următoarelor lucrări ( planșa nr. 3 ):

Realizarea unei ieșiri suplimentare de distribuție ( pe stâlpii existenți ), prin montarea unui conductor izolate torsadate tip TYIR 50 OL–AL +3x70+16 mm2, ( tronsonul C1 – C2; L = 370 m );

Înlocuirea conductoarelor funie AL de 25, 35 și 50 mm2, cu conductor izolat torsadat tip TYIR de următoarele secțiuni:

TYIR 50 OL–AL+3x70+16 mm2; Ltotal = 1130 m ( tronsoanele A2 – A3, A3 – A4, A2 – A6, A3 – A8, C2 – C3 și C3 – C4 )

TYIR 50 OL–AL+3x50+16 mm2; Ltotal = 1595 m ( tronsoanele A4 – A5,B2 – B3 și C4 – C5 )

Înlocuirea a patru stâlpi tip SC 10001 în fundație burată ( deteriorați ), cu stâlp tip SE 4 în f.b. ( 1 buc. ), respectiv SE 10 în f.t. ( 3 buc. );

Înlocuirea a patru stâlpi tip SC 10002 în fundație turnată ( deteriorați ), cu stâlp tip SE 10 în f.t. ( 2 buc. ), respectiv SE 11 în f.t. ( 2 buc. );

Consolidarea LEA 0,4 kV prin înlocuirea a 11 stâlpi tip SE 4 și SC 10001 în fundaţie burată cu stâlpi tip SE 10 ( 9 buc. ) și SE 11 ( 2 buc. ) toți în fundaţie turnată;

Aducerea în plan vertical și consolidarea fundației burate la patru stâlpi tip SE 4 ( nr. 12, 59, 66 și 79 );

Aducerea în plan vertical și consolidarea fundației turnate la doi stâlpi: un stâlp tip SE 11 ( nr. 11 ) respectiv SC 10002 ( nr. 71 );

Montarea a două cutii de selectivitate cu o direcție ( stâlpii nr. 23 și 65 );

Refacerea integrală a 62 branșamente monofazate;

Montarea a 7 blocuri de măsură și protecție monofazate ( BMPM );

Montarea unui bloc de măsură și protecție monofazat ( BMPM ), pe suport metalic;

Montarea unui bloc de măsură și protecție trifazat ( BMPT ) pe suport metalic;

Realizarea a 8 prize de pământ ( 2 buc. având RPP ≤ 4 Ω, respectiv 6 buc. având RPP ≤ 10 Ω );

***Descrierea amplasamentului***

Toate lucrările proiectate se vor in intravilanul localitatii Bocsita.

În prezenta documentaţie s-au prevăzut a se planta 3 stâlpi de beton în locul celor existenți.

b)Pentru realizarea

b2) cumularea cu alte proiecte: - nu este cazul;

. b3) utilizarea resurselor naturale: - nu este cazul;

b4) apele uzate rezultate: - nu este cazul;

b5) producţia de deşeuri: conform Legii 211/2011 (r1), privind regimul deşeurilor cu modificarile ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați; nu sunt necesare lucrări pentru organizarea de şantier;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.;

c) Localizarea proiectului: intravilanul si in intravilanul localitatii Bocsita;.

c1) utilizarea existentă a terenului: conform certificatului de urbanism nr. 14/20.02.2018 emis de comuna Hereclean, teren este aflat în intravilanul localitatii ;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d. Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect.

e) Realizarea reţelelor de canalizare etanşe pentru a preveni poluarea solului şi a pânzei freatice.

f) Respectarea prevederilor STAS 119/2014, privind nivelul de zgomot.

g) Interzicerea depozitării direct pe sol a deşeurilor sau a materialelor cu pericol de poluare.

h) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Steliana Banea